Azərbaycan–Seneqal münasibətləri

Azərbaycan–Seneqal münasibətləri — Azərbaycan Respublikası ilə Seneqal Respublikası arasındakı mövcud ikitərəfli əlaqələr.

 Diplomatik əlaqələr 
İki ölkə arasında diplomatik münasibətlər 1996-cı ilin martın 14-də qurulmuşdurAzərbaycan Respublikası ilə diplomatik əlaqələr qurmuş dövlətlərin siyahısı . mfa.gov.az .

Azərbaycan ilə Seneqal arasında əlaqələr əsasən BMT və İƏT çərçivəsində mövcud olmuşdurAzərbaycan - Seneqal münasibətləri . mfa.gov.az, 14.08.2013 .

 Fövqəladə və səlahiyyətli səfirlər 
Hələlik iki ölkə arasında səfirlik səviyyəsində rəsmi münasibətlər yaradılmamışdır.Vahid Ömərov. Azərbaycanın Seneqal, Tunis, Mavritaniya, Cənubi Afrika Respublikası, Anqola, Nigeriya və digər Afrika ölkələrilə əməkdaşlığı. sia.az 09.04.2013  Lakin iqamətgahı başqa ölkədə olmaqla Azərbaycan Respublikasının Seneqal Respublikasında fövqəladə və səlahiyyətli səfiri var.

Azərbaycan Respublikası Prezidentinin 4 iyun 2007-ci il tarixli Sərəncamı ilə Azərbaycan Respublikasının Mərakeş Krallığında Fövqəladə və Səlahiyyətli Səfiri Sabir Məmməd oğlu Ağabəyov iqamətgahı Rabat şəhərində olmaqla, eyni zamanda Azərbaycan Respublikasının Seneqal Respublikasında Fövqəladə və Səlahiyyətli Səfiri təyin edilmişdir.Azərbaycan Respublikasının Mərakeş Krallığında  Fövqəladə və Səlahiyyətli Səfiri S.M. Ağabəyovun, iqamətgahı Rabat şəhərində olmaqla, eyni zamanda Azərbaycan Respublikasının Seneqal Respublikasında Fövqəladə və Səlahiyyətli Səfiri təyin edilməsi haqqında  Azərbaycan Respublikası Prezidentinin 4 iyun 2007-ci il tarixli, 2207 nömrəli Sərəncamı. e-qanun.az  O, 13 iyul 2012-ci il tarixli Sərəncam ilə həmin vəzifədən geri çağırılmışdır.S.M.Ağabəyovun Azərbaycan Respublikasının Mərakeş Krallığında, Tunis Respublikasında, Mavritaniya İslam Respublikasında, Seneqal Respublikasında, Mali Respublikasında, Qambiya Respublikasında və Portuqaliya Respublikasında fövqəladə və səlahiyyətli səfiri vəzifələrindən geri çağırılması haqqında  Azərbaycan Respublikası Prezidentinin 13 iyul 2012-ci il tarixli, 2362 nömrəli Sərəncamı. e-qanun.az 

11 dekabr 2012-ci il tarixli Sərəncama əsasən Azərbaycan Respublikasının Mərakeş Krallığında fövqəladə və səlahiyyətli səfiri Tarik İsmayıl oğlu Əliyev igamətgahı Rabat şəhərində olmaqla, eyni zamanda Azərbaycan Respublikasının Seneqal Respublikasında fövqəladə və səlahiyyətli səfiri təyin olunmuşdur.Azərbaycan Respublikasının Mərakeş Krallığında fövqəladə və səlahiyyətli səfiri T.İ.Əliyevin iqamətgahı Rabat şəhərində olmaqla, eyni zamanda Azərbaycan Respublikasının Portuqaliya Respublikasında, Seneqal Respublikasında və Qambiya Respublikasında fövqəladə və səlahiyyətli səfiri təyin edilməsi haqqında  Azərbaycan Respublikası Prezidentinin 11 dekabr 2012-ci il tarixli, 2587 nömrəli Sərəncamı. e-qanun.az 

 İqtisadi əlaqələr 
Seneqal və Azərbaycan arasında diplomatik münasibətlər olsa da, lakin indiyədək iqtisadi və digər sahələrdə ikitərəfli əlaqələr formalaşmayıb.Seneqal Gömrük Xidməti Azərbaycan tərəfi ilə qarşılıqlı əməkdaşlıq əlaqələrinin yaradılmasında maraqlıdır. customs.gov.az  İqtisadiyyatın konkret sahəsi üzrə Seneqalın ilk rəsmi nümayəndə heyətinin Azərbaycana səfəri 2014-cü ilin 7-13 sentyabrında olmuşdur.Aydın Əliyev. Ölkəmizdə bütün sahələrdə, o cümlədən, gömrük işində də davamlı inkişaf təmin edilmişdir . customs.gov.az  Həmin vaxt Seneqal Res­publikası İqtisadiyyat və Maliyyə Nazirliyi Baş Gömrük İdarəsi rəhbərinin müavini Aliou Ndiayenin başçılıq etdiyi nümayəndə heyəti ilə Azərbaycan Res­publikasının Dövlət Gömrük Komitə­sin­də keçirilmiş görüşlərdə gömrük işi sa­həsində əlaqələrin vəziyyəti, mövcud im­kan­lar və gələcək perspektivlər müzakirə edilmişdir.

 Əmtəə dövriyyəsi (min doll.) 
İlİxracIdxalÜmumi dövriyyəsi202044,900,2645,162021393,750,19393,94202260,931,0862,01

 Mədəni əlaqələr 
Qardaşlaşmış şəhərlər
Hər iki ölkənin paytaxtları – Bakı və Dakar qardaşlaşmış şəhərlərdir. İki şəhər 1967-ci ildə qardaşlaşmışlar. Dakar şəhərinin şərəfinə Azərbaycan paytaxtındakı meydanlardan biri Dakar meydanı adlandırılmışdır. 1987-ci ilin sentyabrında Dakar şəhərinin əsasının qoyulmasının 100 illiyi münasibətilə Dakar şəhər bələdiyyəsinin nümayəndə heyəti Bakıda səfərdə olmuş və Dakar meydanına baş çəkmişdirNamiq Quliyev. Nizami rayonunun sosial-iqtisadi inkişafı: real vəziyyət və perspektivlər . "Bakı Xəbər" qəzeti. 11 dekabr 2013, səh. 15. .

 "Seneqal panoramı" 
Seneqal mövzusu Azərbaycan rəssamı Arif Əzizin yaradıcılığına güclü rəng hissiyyatı, plastika, emosional siluet gözəlliyi, formanın möcüzəli bədiiliyini bağışlamışdır.Mehdiyev R. Xəzri sərtliyi, gilavar mehliyi . "Azərbaycan" qəzeti, 6 aprel 2008, səh. 8.  O, iki dəfə – 1983 və 1987-ci illərdə Seneqalda olmuş və həmin diyarın həyatına, memarlıq və təbiətinə həsr etdiyi onlarla baxımlı əsər yaratmışdır. Onun "Seneqal maskaları", "Oyanma", "Dakarda məscid", "Rəqs" və "Seneqal mənzərələri" adlı əsərləri əvvəl Dakarda, daha sonra isə Moskvada, Bakıda uğurla nümayiş olunmuşdur.Savalan Fərəcov. Ağ rəngin işığında: Arif Əziz . "Mədəniyyət" qəzeti. 25 aprel 2012, səh. 10. anl.az  Həmin vaxt onun "Seneqal panoramı" sərgisi qardaşlaşmış Dakarla Bakının sıx əlaqələrini ifadə edirdi.

 İstinadlar 

 Xarici keçidlər 
 İkitərəfli münasibətlər